Държавен вестник, бр. 81, 2020 г., стр. 27

БРОЙ  81	
Д Ъ Р Ж А В Е Н  В Е С Т Н И К 	
СТР.  27  
6. изпълняване на нареждания за прех­
върляне от интернализатор на сетълмент за 
негова собствена сметка, доколкото те са 
резултат от трансакции с финансови инстру­
менти с клиенти на този интернализатор на 
сетълмент;
7. прехвърляне на ценни книжа между две 
сметки за ценни книжа на един и същ клиент;
8. договори за финансово обезпечение с 
прехвърлително действие, представляващи 
прехвърлителни договори по смисъла на 
чл. 2 от Закона за договорите за финансово 
обезпечение;
9. договори за финансово обезпечение с 
предоставяне на залог, представляващи дого­
вори за залог по смисъла на чл. 2 от Закона 
за договорите за финансово обезпечение;
10. корпоративни действия, при които 
централният депозитар на ценни книжа 
осъществява процедура по служебна отмяна 
на инструкции по неприключили до края на 
работния ден на датата на вписване трансак­
ции и замяната им с нови съгласно условията 
на корпоративното действие с преобразуване 
на финансови инструменти (трансформация).
(3) От обхвата на отчитането на интерна­
лизирания сетълмент се изключват следните 
видове трансакции и операции:
1. корпоративни действия във връзка с ак­
ции, включително разпределение на парични 
средства или ценни книжа, сплит на ценни 
книжа, преобразуване, обратно изкупуване и 
друг тип реорганизации;
2. корпоративни действия, при които цен­
тралният депозитар на ценни книжа осъщест­
вява процедура по извършване на служебни 
трансакции на финансови инструменти и 
парични средства за изпълнение на претенция 
на купувача към продавача за получаване на 
права и/или активи от корпоративни действия 
(пазарна претенция);
3. операции на първичен пазар при първона­
чално емитиране на финансови инструменти;
4. създаване и обратно изкупуване на 
дялове във фондове, освен когато такова 
създаване и обратно изкупуване на дялове 
във фондове се извършва чрез нареждания за 
прехвърляне в система за сетълмент на ценни 
книжа, управлявана от централен депозитар 
на ценни книжа;
5. чисти парични плащания, несвързани с 
трансакции с ценни книжа;
6. трансакции, сключени на място на тър­
говия и прехвърлени от мястото на търговия 
на централен контрагент за клиринг или 
на централен депозитар за ценни книжа за 
сетълмент.
(4) Интернализаторът на сетълмент отчита 
всички инструкции за сетълмент, които от­
говарят на посочените в този член условия, 
независимо от нетирането, извършено от 
интернализатора на сетълмент. Нетиране, 
извършено от централни контрагенти, не 
попада в обхвата на отчитането на интерна­
лизирания сетълмент.
(5) В обхвата на отчитането на интерна­
лизирания сетълмент се включват следните 
видове финансови инструменти:
1. финансови инструменти, които са първо­
начално регистрирани или централно поддър­
жани в централен депозитар на ценни книжа, 
лицензиран в Европейския съюз, т.е. финансови 
инструменти, по отношение на които такъв 
централен депозитар на ценни книжа действа 
в качеството на емитиращ депозитар;
2. финансови инструменти, които са ре­
гистрирани в централен депозитар на ценни 
книжа, лицензиран в Европейския съюз, който 
действа в качеството на инвестиращ депозитар 
за съответните финансови инструменти, дори 
в случаите, в които последните са първоначал­
но регистрирани или централно поддържани 
извън централния депозитар на ценни книжа, 
лицензиран в Европейския съюз.
(6) Други финансови инструменти, посо­
чени в чл. 2, параграф 1, буква „ж“, точка 
ix от Делегиран регламент (ЕС) 2017/391 на 
Комисията от 11 ноември 2016 г. за допълване 
на Регламент (ЕС) № 909/2014 на Европей­
ския парламент и на Съвета с регулаторните 
технически стандарти за доуточняване на пре­
доставената информация за интернализирания 
сетълмент (OB, L 65/44 от 10 март 2017 г.), са 
тези, които не могат да се категоризират в 
някой от видовете, изрично посочени в чл. 2, 
параграф 1, буква „ж“ от същия регламент, и 
които изпълняват посочените в настоящата 
глава изисквания.
Чл. 56. (1) Всеки интернализатор на сетъл­
мент отчита сетълмента, който е интернали­
зиран в неговите регистри. Интернализиран 
сетълмент се отчита на нивото, на което се 
осъществява, независимо от различните нива 
на веригата притежатели на ценни книжа. 
(2) Интернализаторът на сетълмент пред­
ставя на комисията информацията, която се 
изисква съгласно чл. 9, параграф 1 от Регламент 
(ЕС) № 909/2014, в следните отчети:
1. отчет за дейността си в държавата членка 
по място на установяване, включително за 
дейността на своите клонове в тази държава 
членка;
2. отделни отчети за дейността на клоно­
вете по държави членки;
3. отчет за дейността на клоновете в трети 
държави.
(3) Клонове на юридически лица от трети 
държави, които интернализират инструкции 
за сетълмент чрез регистрите си, отчитат 
пред комисията информацията, изисквана 
съгласно чл. 9, параграф 1 от Регламент 
(ЕС) № 909/2014, в консолидирани отчети, 
обхващащи тяхната дейност на територията 
на Република България.